b"\n_START_ARTICLE_\nSidney Poitier\n_START_SECTION_\nPrimers anys\n_START_PARAGRAPH_\nSegons explica el mateix Poitier, va n\xc3\xa9ixer a Miami, Florida, per\xc3\xb2 va passar la seva infantesa a les Bahames i m\xc3\xa9s tard es va traslladar als Estats Units Segons altres fonts, va n\xc3\xa9ixer en el mar, cam\xc3\xad de Miami, on els seus pares (de les Bahames), Evelyn Outten i Reginald James Poitier, van anar a vendre tomates i altres productes de la seva petita granja de Cat Island. Poitier va n\xc3\xa9ixer prematurament i inicialment no s'esperava que sobrevisqu\xc3\xa9s al viatge en vaixell; el seu naixement e va registrar a Miami (tot i que pot no haver nascut all\xc3\xa0). Va passar els seus primers anys a la remota Cat Island, que tenia una poblaci\xc3\xb3 de 4.000 habitants i sense electricitat._NEWLINE_Als 10 anys, Poitier va anar a Nassau Bahames amb la seva fam\xc3\xadlia, que tenia cura de les esgl\xc3\xa9sies anglicana i cat\xc3\xb2lica, i Poitier tamb\xc3\xa9 estava implicat amb la tradici\xc3\xb3 local del vud\xc3\xba a mesura que es feia m\xc3\xa9s gran, mostrava una tend\xc3\xa8ncia creixent cap a delinq\xc3\xbc\xc3\xa8ncia juvenil. Als 15, els seus pares l'enviaven a Miami per viure amb el seu germ\xc3\xa0 m\xc3\xa9s gran. Als 17 anys, Poitier va a anar a la Ciutat de Nova York i va tenir una s\xc3\xa8rie de feines dom\xc3\xa8stiques. Durant aquest temps, se'l va arrestar per a vag\xc3\xa0ncia despr\xc3\xa9s que el fessin fora del seu allotjament per no pagar el lloguer, i va decidit apuntar-se a l'ex\xc3\xa8rcit.\n_START_SECTION_\nCom a actor\n_START_PARAGRAPH_\nPoitier va provar sort al Teatre Negre americ\xc3\xa0, on va ser rebutjat per les audi\xc3\xa8ncies. Decidit a refinar les seves habilitats i a treure's el seu evident accent de les Bahames, va passar els sis mesos seg\xc3\xbcents dedicant-se a aconseguir l'\xc3\xa8xit teatral. Aix\xc3\xad, despr\xc3\xa9s el trobem en el paper principal a la producci\xc3\xb3 Lysistrata de Broadway, de la qual va aconseguir ressenyes excel\xc2\xb7lents. Al final de 1949, va haver de triar entre papers principals al teatre i una oferta de treballar per a Darryl F. Zanuck a la pel\xc2\xb7l\xc3\xadcula No Way Out (1950). La seva actuaci\xc3\xb3 a No Way Out com un metge que tractava un blanc beat, el va portar a m\xc3\xa9s papers, cadascun m\xc3\xa9s interessant i millor del que aconseguien molts actors negres d'aleshores, lluny per\xc3\xb2 del que aconseguien els actors blancs._NEWLINE_El paper trencador de Poitier va ser com a membre d'una classe d'institut incorregible a la pel\xc2\xb7l\xc3\xadcula de 1955 La jungla de les pissarres. Als vint-i-set anys, com la majoria dels actors de la pel\xc2\xb7l\xc3\xadcula, no era un adolescent. Poitier va ser el primer actor negre en ser proposat per a un Premi de l'Acad\xc3\xa8mia (per Fugitius, 1958), i tamb\xc3\xa9 el primer a guanyar l'Oscar al millor actor (per a Els lliris dels prats el 1963). (James Baskett va ser el primer a rebre  un Oscar, un Premi Honor\xc3\xadfic de l'Acad\xc3\xa8mia per a la seva actuaci\xc3\xb3 com Oncle Remus en la producci\xc3\xb3 de Walt Disney Song of the South el 1948, mentre Hattie McDaniel es va avan\xc3\xa7ar a ells dos, amb l'Oscar a la millor actriu secund\xc3\xa0ria pel seu paper el 1939 a All\xc3\xb2 que el vent s'endugu\xc3\xa9)._NEWLINE_Va actuar en la primera producci\xc3\xb3 de A raisin in the Sun a Broadway el 1959, i m\xc3\xa9s tard va protagonitzar la versi\xc3\xb3 cinematogr\xc3\xa0fica el 1961. Tamb\xc3\xa9 va tenir actuacions memorables a Estat d'alarma (1965), A Patch of Blue (1965) coprotagonitzant amb Elizabeth Hartman i Shelley Winters; Endevina qui ve a sopar 1967; i Rebel\xc2\xb7li\xc3\xb3 a les aules (1967). Poitier feia de Virgil Tibbs, un detectiu de Filad\xc3\xa8lfia a la pel\xc2\xb7l\xc3\xadcula de 1967 En la calor de la nit i les seves dues continuacions: They Call Me Mister Tibbs (1970) i The Organization (1971).\n_START_SECTION_\nCom a director\n_START_PARAGRAPH_\nPoitier va dirigir unes quantes pel\xc2\xb7l\xc3\xadcules, la m\xc3\xa9s reeixida va ser la com\xc3\xa8dia de Richard Pryor i Gene Wilder Bojos rematats, que durant anys va ser la pel\xc2\xb7l\xc3\xadcula amb m\xc3\xa9s recaptaci\xc3\xb3 dirigida per una persona de color. El seu debut com a director va ser el western Buck and the Preacher que Poitier tamb\xc3\xa9 va protagonitzar al costat de Harry Belafonte i on  Poitier va reempla\xc3\xa7ar Joseph Sargent. El trio de Poitier, Cosby, i Belafonte es va reunir una altra vegada (sota la direcci\xc3\xb3 de Poitier) a Uptown Saturday Night. Poitier tamb\xc3\xa9 va dirigir Cosby a Let's Do It Again, A Piece of the Action, i Ghost Dad.\n_START_SECTION_\nVida personal\n_START_PARAGRAPH_\nPoitier es va casar primer amb Juanita Hardy (1950 a 1965). Despr\xc3\xa9s es va casar amb Joanna Shimkus, una actriu canadenca d'origen litu\xc3\xa0, el 23 de gener de 1976. T\xc3\xa9 quatre filles del seu primer matrimoni i dues del seu segon matrimoni. La seva cinquena filla \xc3\xa9s l'actriu Sydney Tamiia Poitier._NEWLINE_Ha escrit tres llibres autobiogr\xc3\xa0fics, This Life (1980), The Measure of a Man: A Spiritual Autobiography (2000) i Life Beyond Measure - letters to my Great-Granddaughter (2008)._NEWLINE_L'abril de 1997, Poitier va ser nomenat ambaixador de les Bahames al Jap\xc3\xb3. \xc3\x89s tamb\xc3\xa9 l'ambaixador de les Bahames a la UNESCO. Des de 1998, ha estat Membre de la Junta Directiva de The Walt Disney Company."